Dan Șucu are o nouă problemă, iar acum se luptă cu un club din Europa pentru semnătura lui Neil Lennon! Acționarul majoritar de la Rapid are concurență, pentru aducerea antrenorului din Irlanda de Nord.
După eșecurile repetate din play-off, sub comanda lui Bogdan Lobonț, Dan Șucu a decis să aducă un antrenor străin pe banca echipei sale. Acesta l-a ales pe Neil Lennon, legenda celor de la Celtic.
Dan Șucu se luptă cu un club din Europa pentru semnătura lui Neil Lennon!
Totuși, potrivit informațiilor oferite de footballscotland.co.uk, o formație din Scoția dorește, la rândul ei, să îl aducă pe Neil Lennon.
Este vorba despre Hibernian, care ocupă, în momentul de față, poziția a 9-a în clasamentul scoțian. Acesta ar fi favoritul oficialilor de la Hibernian, dat fiind faptul că este liber de contract și că a mai lucrat la această echipă.
”Lennon este fără un loc de muncă de când a părăsit Omonia Nicosia, din anul 2022, dar a plecat de la club după ce a câștigat Cupa Ciprului. În plus are o reputație foarte bună în fotbalul din Scoția. Cu siguranță va fi unul dintre cei cu care se va discuta”, au notat jurnaliștii publicației menționate anterior.
Pe lângă Lennon, oficialii echipei din Scoția au mai inclus, pe listă, încă 7 nume. Este vorba despre: David Gray, John Kennedy, Derek McInnes, Stephen Robinson, Graham Arnold, Stephen Kenny și Ronny Deila.
Dan Șucu nu s-a uitat la bani atunci când i-a făcut oferta lui Neil Lennon. Acționatul majoritar de la Rapid a pus pe masă un contract de 700.000 de euro, sumă în care sunt incluse și salariile oamenilor din staff-ul nord-irlandezului.
Mircea Lucescu l-a refuzat pe Dan Şucu
Mircea Lucescu l-a refuzat pe Dan Şucu. Lucescu a discutat cu Dan Şucu şi i-a spus că nu va veni la Rapid. Totodată, Mircea Lucescu i-a mulţumit lui Dan Şucu pentru interes.
Mai mult, Mircea Lucescu i-a făcut şi o propunere de antrenor lui Dan Şucu. Acţionarul majoritar al lui Rapidului este în căutare de antrenor, după ce s-a decis că mandatul lui Bogdan Lobonţ ca antrenor principal va lua sfârşit după derby-ul cu FCSB.
Conform fanatik.ro, Mircea Lucescu i-a transmis lui Dan Şucu să îl numească pe Marius Şumudică la Rapid. Şucu îl mai are pe listă şi pe Neil Lennon, fostul antrenor de la Celtic. În vârstă de 52 de ani, Lennon este liber de contract din 2020, când s-a despărţit de Omonia Nicosia. El ar fi purtat negocieri cu Dan Şucu în Grecia
Dan Șucu, Mircea Lucescu și George Copos i-au făcut „galerie” lui Răzvan Lucescu, la duelul dintre PAOK și Olympiacos. „Il Luce” a fost din nou alături de acționarul majoritar de la Rapid.
PAOK a obținut o victorie uriașă, în lupta la titlu din Grecia. Trupa lui Răzvan Lucescu s-a impus cu 2-0 în duelul cu Olympiacos, duel care s-a văzut live în AntenaPLAY.